作者：吴泳
词牌/韵律：摸鱼儿

paragraphs: 甚一般、化工模子。
铸成一个拙底。
生来不向春头上，却跨暮春婪尾。
蓦省记。
早冉冉花阴，НН循除水。
虽然恁地。
但笑咏春风，闲推鸣瑟，别自有真意。
从前看，三十七年都未。
醉生声利场里。
浮云破处窗涵月，唤得自家醒起。
别料理。
那玉燕石麟，不当真符瑞。
彻头地位。
也须是长年，闻些好语，作个标月指。